સાહિરને એ વાતે પણ વાંધો હતો કે જ્યારે સંગીતકારો સફ્ળ થાય છે ત્યારે તેઓ પોતાના માટે વધુ પૈસા માગે છે, પરંતુ પોતાના ગીતકારોને વધુ પૈસા ચૂકવતાં એમને ચૂંક આવે છે… એટલે સાહિરે આગળ જતાં સંગીતકાર કરતા પોતાને એક રૂપિયો વધુ મળે એવો આગ્રહ શરૂ કર્યો… એમ તો સંગીતકાર નૌશાદ પણ સાહિર સાથે કામ કરવા માગતા હતા, પણ સાહિરને નૌશાદ સાથે કામ કરવાની ઇચ્છા નહોતી, કારણ કે સાહિરે સાંભળેલું કે નિર્માતાઓ પાસેથી નૌશાદ પોતાના માટે તો ઊંચી રકમ મેળવતા, પરંતુ પોતાના ગીતકારોને એ ચણા-મમરા જેટલી જ રકમ આપતા.